Dlhodobé užívanie liekov: Seroxat, Rispen a Betahistín
Dobrý deň. Vyše roka uživam ráno 60 mg seroxatu, 2 mg rispen  kvôli neuroza a 24 mg betahistin na zavrate. Večer užívam 2 mg rispen a 24 mg betahistin. Je to bezpečné ? Začala som mať posledné mesiace Vysoký pulz 108 až 120 a kolísanie tlaku krvi. Roky som brala len seroxat a rispen.
Dobrý deň,
ďakujeme za Vašu otázku.
Doposiaľ nebol pozorovaný vplyv Betahistinu na prebiehajúcu liečbu liekmi Seroxat a Rispen. Preto jeho užívanie s uvedenými liekmi je bezpečné.
Medzi vedľajšie účinky lieku Betahistin patrí búšenie srdca, preto výskyt kardiologických ťažksotí s liečbou nie je vylúčený. Môže sa však jednať aj o problémy s Betahistinom nesúvisiace. Každopádne je potrebné o príznakoch informovať predpisujúceho lekára, ktorý zváži súvis s liečbou a rozhodne o ďalšom liečebnom postupe.
Prajem pekný zvyšok dňa.
S pozdravom
PharmDr. Veronika Kiabová